თამაზ გოგიჩაიშვილი
თამაზ გოგიჩაიშვილი (დ. 1 ივნისი, 1941, ლესა, — გ. 31 მაისი, 2021) — ქართველი ფსიქოლოგი. დაიბადა ლანჩხუთის მუნიციპალიტეტის სოფელ ლესაში. 1964 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტი. 1964–1967 წლებში თბილისის სახელმწიფო უნივერსიტეტის ასპირანტი. 1967–1969 წლებში პედაგოგიკის სამეცნიერო კვლევის ინსტიტუტის უმცროსი მეცნიერ-თანამშრომელი, 1969–1972 წლებში მასწავლებელთა დახელოვნების ცენტრალური ინსტიტუტის ფსიქოლოგიის კათედრის დოცენტი, 1978–1982 წწ. იმავე კათედრის გამგე. 1982 წლიდან ივანე ჯავახიშვილის სახელობის თბილისის სახელმწიფო უნივერსიტეტის ფსიქოლოგიის ფაკულტეტის დოცენტი, ფსიქოლოგიის მეცნიერებათა კანდიდატი. საქართველოს ფსიქოლოგიური საზოგადოების წევრი.